Аб тым, як ішоў працэс падрыхтоўкі да адкрыцця новых спецыяльнасцей у Белдзяржуніверсітэце, расказаў прарэктар па вучэбнай рабоце БДУ Аляксей Толсцік. Нагадаем, што да апошняга часу ўніверсітэт рыхтаваў фізікаў-інжынераў па спецыяльнасці “Фізіка (напрамак — ядзерныя фізіка і тэхналогіі)”. Прарэктар паведаміў, што ў БДУ распрацаваны вучэбныя праграмы агульных і спецыяльных курсаў па новых спецыяльнасцях, метадычныя ўказанні да лабараторых работ, цэлы шэраг новых лекцыйных курсаў, уведзены новыя лабараторныя работы. Акрамя таго, падрыхтаваны міждысцыплінарны курс на англійскай мове, створаны электронныя адукацыйныя модулі і тэставыя заданні на платформе Web 2.0 па шэрагу тэм, відэакурс з серыяй лекцый дырэктара Міжнароднага цэнтра ядзернай адукацыі прафесара Мурагава (Расія).